Број: 159-18-O/3

Дана: 27.07.2018. године

**ДОДАТНО ПОЈАШЊЕЊЕ 2**

**ПИТАЊЕ БРОЈ 1**

Koji su to jasno definisani i potvrdjeni važeći standardi po kojima se proizvode "FOR USE" toneri a kako ste naveli u konkursnoj dokumentaciji i koje su odgovarajuće odredbe koje garantuju kvalitet jednak originalnim tonerima.

**ПИТАЊЕ БРОЈ 2**

Poštovani,

U Vašem odgovoru od 23.07.2018.godine na postavljeno pitanje o kvalitetu traženih zamenskih tonera odgovarate da Vi kao naručilac ne ulazite u poslovni odnos sa proizvodjačem i da nemate zakonski osnov da zahtevate da ispune odredjeni kvalitet i da posluje u skladu sa nekim od zahtevanih standarda što je potpuno kontradiktorno sa zahtevima u Vašoj KD gde decidirano tražite da su zamenski toneri i ketridži novi proizvodi sa sopstvenom robnom markom,proizvedeni uz strogo poštovanje jasno definisanih i potvrdjenih važećih standarda koji obezbedjuju njihovu kvalitetnu i bezbednu upotrebu.”

Molimo Vas još jednom da u skladu sa Vašim zahtevima iz KD (“proizvedeni uz strogo poštovanje jasno definisanih i potvrdjenih važećih standarda “)tačno definišete kvalitet zamenskih tonera koje želite da dobijete odnosno da navedete po kojim standardima i sa kojim sertifikatima ,kao garancijom kvaliteta,želite da traženi zamenski toneri treba da budu proizvedeni.

**ОДГОВОР НА ПИТАЊЕ 1**

Наручилац нигде у конкурсној документацији није одредио да ће понуда бити одбијена уколико понуђач не достави доказ – стандард по ком је фор усе тонер произведен. Биће одбијена уколико се доставе тонери који нису "FOR USE" (пуњени, рециклирани, допуњени и сл., што ће се приликом сваке испоруке проверавати). Фор Усе тонери који се налазе у промету испунили су услове за стављање добара у промет, што је наручиоцу довољно и наручилац нема потребу да захтева посебне услове везане за њихову производњу, производњу, као и за њихов квалитет.

Одредбе које гарантују, јесу да употребом "FOR USE" тонера у штампачима неће доћи до било каквих физичких оштећења и до несметаног рада истих, и у потпуности физички морају одговарати оригиналним тонерима. На сваком паковању "FOR USE" тонера јасно стоји за који модел штампача су предвиђени, што је довољан доказ да они гарантују компатибилност са оригиналним тонерима и да се могу користити у моделима штампача за који су намењени.

**ОДГОВОР НА ПИТАЊЕ 2**

Поштовани,

Наручилац ни у једном моменту није био у контрадикторности јер нигде у конкурсној документацији није навео па понуђачи треба да доставе доказе о пословању произвођача по било каквим стандардима.

Наведено је да тонери морају да буду произведени уз строго поштовање јасно дефинисаних и потврђених важећих стандарда који би обезбедио њихову квалитетну употребу. Ово подразумева да морају да буду произведени тако да у потпуности одговарају моделу штампача (дужина, ширина, висина, обим…), да несметано и без било каквих потешкоћа може да се користи у истим, како би се избегла било каква физишка оштећења на штампачу, а самим тим избегли евентуални додатни трошкови поправке истих, или непланирана набавка нових.

Овлашћено лице наручиоца ће приликом сваке испоруке прегледати достављену робу и утврдити да ли она одговрара траженој из спецификације, што се врло лако може проверити, јер је на самом паковању назначено за који модел штампача је тонер компатибилан. Исто тако, наручилац задржава право да у току трајања уговора, за одређено добро, ако посумња или уочи да достављено добро не одговара траженом моделу, затражи од понуђача одређене доказе: о пореклу робе, изјаве или потврде произвођача да је тонер компатибилан траженом моделу штампача, изјаве или потврде овлашћеног дистрибутера да је тонер компатибилан траженом моделу штампача…

Наручилац је јасно дефинисао квалитет у конкурсној документацији: "FOR USE" тонери и кетруџи су нови производи са сопственом робном марком произведени уз стого поштовање јасно дефинисаних и потврђених важечих стандарда који обезбеђују њихову квалитетну и безбедну употребу. Нису произведени од стране произвђача опреме, исти не смеју бити коришћени, обновљени, рециклирани, ремонтовани, допуњени…Сви "FOR USE" тонери који се налазе у промету, морали су да задовоље стандарде и законске услове за стављање у промет и наручилац нема потребу да захетва посебне и било какве додатне услове за њих.

Напомињемо да на тржишту постоји велик број "FOR USE" тонера, са различитим нивоима квалитета, и ми као Наручиоци настојимо да обезбедимо што је могуће већу конкурентност у смислу члана 10. Закона о јавним набавкама.

С поштовањем,

Комисија за јавну набавку 159-18-О